అంతర్జాతీయ వన్డే
అంతర్జాతీయ వన్డే క్రికెట్ 20వ శతాబ్దం చివరి భాగంలో అభివృద్ధి చెందింది. మొదటి వన్డే మ్యాచ్ 1971 జనవరి 5న మెల్బోర్న్ క్రికెట్ గ్రౌండ్‌లో ఆస్ట్రేలియా మరియు ఇంగ్లాండ్ జట్ల మధ్య జరిగింది. మూడో టెస్ట్ మ్యాచ్ మొదటి మూడు రోజులు వర్షం కారణంగా తుడిచిపెట్టుకపోవడంతో, అధికారులు మ్యాచ్‌ను రద్దు చేశారు, దీనికి బదులుగా ఓవర్‌కు ఆరు బంతుల చొప్పున 40 ఓవర్‌ల మ్యాచ్‌ను ఒక రోజు నిర్వహించాలని నిర్ణయించారు. ఈ మ్యాచ్‌లో ఆస్ట్రేలియా 5 వికెట్‌ల తేడాతో విజయం సాధించింది.
2007 క్రికెట్ ప్రపంచ కప్
మొత్తం 16 జట్లు నాలుగు విభాగాలుగా పోటీ పడ్డాయి. ఒక్కొక్క విభాగంలో బాగా ఆడే జట్లు రెండు చొప్పున నాలుగు విభాగాల నుండి ఎనిమిది జట్లు సూపర్ 8 కి చేరుకున్నాయి.వీటిలో ఆస్ట్రేలియా, శ్రీలంక, న్యూ జీలాండ్ మరియు దక్షిణ ఆఫ్రికా సెమీ-ఫైనల్స్ వరకు చేరాయి. ఆస్ట్రేలియా, శ్రీలంక పై ఫైనల్లో విజయం సాధించి వరుసగా మూడవ ప్రపంచ క్రికెట్ కప్ ను సొంతం చేసుకుంది. ఆస్ట్రేలియా ఈ టోర్నమెంట్ లో ఒక మ్యాచ్ కూడా ఓడిపోలేదు. దీనితో ఆస్ట్రేలియా వరుసగా 29 మ్యాచ్ లు గెలిచింది. 1999 వరల్డ్ కప్ లో కూడా ఆస్ట్రేలియా ఇదే విధంగా అన్ని మ్యాచ్ లూ గెలిచింది.